wannaphong/clean_thaiwikipedia huggingface dataset:
# ฟรันทซ์ โวลฟาร์ท
ฟรันทซ์ แบร์นฮาร์ท โวลฟาร์ท  เกิดวันที่ 1 กรกฎาคม ค.ศ. 1964 ที่ซังคท์ไฟท์อันแดร์กลาน รัฐคารินเทีย เป็นอดีตนักฟุตบอลชาวออสเตรีย ผู้ซึ่งเล่นในตำแหน่งผู้รักษาประตู

 ผลงานในสโมสรระดับอาชีพ 
โวลฟาร์ทเริ่มต้นอาชีพของเขาให้แก่ทีมบ้านเกิดของเขาที่มีชื่อว่าเอ็สเฟา ซังคท์ไฟท์ และหันเข้าสู่ระดับอาชีพให้แก่ทีมเอ็ฟคา เอาส์ทรีอาวีน ที่ซึ่งเขาใช้เวลาเกือบ 20 ปีให้แก่ทีม โดยชนะรายการลีกหกครั้ง กับออสเตรียคัพอีกสี่ครั้ง

ใน ค.ศ. 1996 ขณะที่มีอายุได้ 32 ปี ในที่สุดเขาก็ได้ย้ายไปยังต่างประเทศ โดยได้อยู่ร่วมกับเฟาเอ็ฟเบ ชตุทท์การ์ทของประเทศเยอรมนี และเป็นผู้มีส่วนสำคัญในการนำมาถึงรอบชิงชนะเลิศของยูฟ่าคัพวินเนอร์สคัพ 1997–98 โดยเป็นฝ่ายแพ้ที่ 0–1 ให้แก่สโมสรฟุตบอลเชลซีSub Zola inspires Chelsea; UEFA.com, 13 May 1998 ต่อมา เขาก็ได้กลับไปอยู่กับสโมสรแรกของเขา และได้อำลาวงการในเวลาไม่กี่ปีต่อมาโดยเล่นในระดับสมัครเล่นร่วมกับเอ็สเซ อุนเทอร์ซีเบินบรุน

ในเดือนกรกฎาคม ค.ศ. 2006 โวลฟาร์ทเริ่มต้นอาชีพผู้ฝึกสอนผู้รักษาประตูให้แก่ทีมเอ็สคา ชวาดอร์ฟ 1936, เฟาเอ็ฟเบ อัทมีราวัคเคอร์เมิดลิง รวมถึงทีมชาติWohlfahrt neuer ÖFB Coach.html (Wohlfahrt new ÖFB coach) ; Transfermarkt.com  ใน ค.ศ. 2008 เขาได้รับประสบการณ์เป็นหัวหน้าผู้ฝึกสอนเป็นครั้งแรกร่วมกับทีมอาเอ็สเฟา บาเดิน

 เหตุการณ์ที่เกิดขึ้นในคู่ของอายักซ์-ออสเตรีย 
เมื่อวันที่ 27 กันยายน ค.ศ. 1989 โวลฟาร์ทได้รับการพาดหัวข่าวกีฬาเมื่อเขาถูกตีและได้รับบาดเจ็บจากท่อนบาร์ ที่ขว้างมาโดยผู้สนับสนุนทีมเหย้าในการแข่งขันยูฟ่าคัพระหว่างทีมอายักซ์อัมสเตอร์ดัมกับเอาส์ทรีอาวีน ส่งผลให้อายักซ์ถูกยูฟ่าแบนจากการแข่งขันในรายการยุโรปเป็นระยะเวลาหนึ่งปีUtrecht play for pride; UEFA.com, 16 December 2004

 ผลงานในระดับนานาชาติ 
ใน ค.ศ. 1983 โวลฟาร์ทได้รับเลือกจากฟุตบอลทีมชาติออสเตรียรุ่นอายุไม่เกิน 20 ปี ในการแข่งฟุตบอลโลกเยาวชนอายุไม่เกิน 20 ปี 1983 1983 Austria U20 squad ; FIFA.com เขาได้รับการเปิดตัวในรุ่นใหญ่ในนัดกระชับมิตรเดือนสิงหาคม ค.ศ. 1987 โดยได้พบกับทีมชาติสวิตเซอร์แลนด์ รวมถึงเป็นผู้เข้าแข่งขันฟุตบอลโลก 1998 Record at FIFA Tournaments ; FIFA.com ที่ซึ่งเขาเป็นตัวสำรองให้กับมิชชาเอล ค็อนเซิล

รวมทั้งสิ้น โวลฟาร์ทได้รับเลือกให้ลงเล่น 59 ครั้งAustria - Record International Players; RSSSF โดยมีผลงานระดับนานาชาติครั้งสุดท้ายของเขาในเดือนพฤศจิกายน ค.ศ. 2001 ของการแข่งฟุตบอลโลกรอบคัดเลือก 2002 เมื่อครั้งที่พบกับทีมชาติตุรกี โดยทีมชาติออสเตรียเป็นฝ่ายแพ้ที่ 0–5 ประตู นอกจากนี้เขายังมีความโชคร้ายเป็นพิเศษ จากการถูกเตะลูกเข้าตุงตาข่ายเก้าลูกในการแข่งขันครั้งหนึ่ง โดยเป็นฝ่ายแพ้ที่ 9–0 ให้แก่ทีมชาติสเปน ที่สนามฟุตบอลเม็สตัลยาในแคว้นบาเลนเซีย เมื่อวันที่ 27 มีนาคม ค.ศ. 1999

 เกียรติประวัติ 
 ลีกออสเตรีย: ค.ศ. 1983–84, 1984–85, 1985–86, 1990–91, 1991–92, 1992–93
 ออสเตรียคัพ: ค.ศ. 1985–86, 1989–90, 1991–92, 1993–94
 เยอรมันคัพ: ค.ศ. 1996–97
 ยูฟ่าคัพวินเนอร์สคัพ: รองชนะเลิศ ค.ศ. 1997–98
# สงครามโลก Z
สงครามโลก Z  เป็นนวนิยายแนวบันเทิงคดีหลังพยากรณ์ และสยองขวัญ เขียนโดยนักเขียนชาวอเมริกัน แม็กซ์ บรูกส์ เป็นเรื่องราวเกี่ยวกับบทสัมภาษณ์จากผู้รอดชีวิตรายต่าง ๆ ทั่วโลก หลัง "สงครามโลกซอมบี้" โดยมีผู้เขียนซึ่งในเรื่องเป็นเจ้าหน้าที่คณะกรรมการรายงานหลังสงครามของสหประชาชาติ ทำหน้าที่เป็นผู้รวบรวม

ฉบับภาษาอังกฤษตีพิมพ์เมื่อปี 2006 ส่วนฉบับภาษาไทยตีพิมพ์ครั้งแรกในปี 2012 แปลโดย นพดล เวชสวัสดิ์ จัดพิมพ์โดยสำนักพิมพ์ Earnest Publishing

ในปี 2013 นวนิยายเรื่องนี้ได้ถูกนำไปสร้างเป็นภาพยนตร์ในชื่อ มหาวิบัติสงคราม Z นำแสดงโดย แบรด พิตต์
# แทร็กซ์ (วงดนตรี)
แทร็กซ์  (ชื่อเดิม The TRAX , TRAX) เป็นวงร็อคจากเกาหลีใต้ สังกัดค่ายเอสเอ็มเอนเตอร์เทนเมนต์ ประกอบด้วยสมาชิก เจย์ คิม, โน มินวู, คัง จองวู, คิม จองโม ปัจจุบัน TRAX เหลือสมาชิกเพียง 2 คน ในช่วงปี 2561 ทางต้นสังกัด ได้ประกาศเปลี่ยนชื่อวงใหม่ และปรับเปลี่ยนแนวเพลงเป็นแนว อิเล็กทรอนิกส์แดนซ์ พร้อมกันนี้ยังได้เปิดตัวสมาชิกใหม่ "จินโจ" มารับหน้าที่เป็นดีเจประจำวง

สมาชิก
สมาชิกปัจจุบัน
 ชื่อในการแสดง ชื่อจริง วันเกิด ตำแหน่งในวง ไทย โรมัน ฮันกึล ไทย โรมัน ฮันกึล เจย์ คิม Typhoon, Jay Kim 타이푼, 제이킴 คิม คยอนวู Kim Kyun-woo 김견우  หัวหน้าวง, ร้องนำ จองโม X-mas, Jungmo 크리스마스, 정모 คิม จองโม Kim Jungmo 김정모  กีต้าร์, เบส จินโจ Ginjo 긴조 N/A N/A N/A  ดีเจ

อดีตสมาชิก
 ชื่อในการแสดง ชื่อจริง วันเกิด ตำแหน่งในวง ไทย โรมัน ฮันกึล ไทย โรมัน ฮันกึล จองอู Attack, Jungwoo 어택, 정우 คัง จองอู Kang Jungwoo 강정우  เบส มินอู Rose, Minwoo 로즈, 민우 โน มินอู No Minwoo 노민우  กลอง, แร็ปเปอร์, น้องเล็ก
 ผลงาน 

สตูดิโออัลบั้ม
 Cold Rain 초우 (20 กรกฎาคม 2549)

มินิอัลบั้ม
 Let You Go 가슴이 차가운 남자 (25 มกราคม 2553)
 Oh! My Goddess 오! 나의 여신님  (6 กันยายน 2553)
 Blind 창문  (10 พฤศจิกายน 2554)

ชิงเกิล
 2547 - Paradox
 2547 - Scorpio
 2549 - 초우 (Cold Rain)
 2553 - 가슴이 차가운 남자 (Let You Go)
 2553 - 오! 나의 여신님 (Oh! My Goddess)
 2554 - 창문 (Blind) 
 2560 - Road (SM Station Season 1) 
 2561 - Notorious (with LIP2SHOT featuring Sophiya) (SM Station Season 2)
 2561 - Escape
# มะค่าแต้
มะค่าแต้ หรือ มะค่าหนาม มะค่าหลุม มะค่าลิง  เป็นไม้ยืนต้นในวงศ์ Leguminosae ผลัดใบ ใบประกอบแบบขนนกปลายคู่ ดอกช่อมีดอกย่อยจำนวนมาก ฝักแบนหรือกลมแบน ออกดอกช่วงเดือนมีนาคม – พฤษภาคม พบครั้งแรกที่จังหวัดราชบุรี โดย J.E. Teijsmann ชื่อสปีชีส์ตั้งเป็นเกียรติแก่ประเทศไทย กระจายพันธุ์ในมาเลเซียตะวันตก ไทย, กัมพูชา, เวียดนาม, พม่า และบังกลาเทศ 

ในภาคอีสานของไทยมีมะค่าแต้สองสายพันธุ์คือแต้โหลน ฝักแบบรูปไข่ ไม่มีหนาม และแต้หนาม ฝักแบนรูปไข่ มีหนาม นิยมใช้เนื้อไม้ในการก่อสร้าง ของใช้ เปลือกนำมาแช่น้ำให้ได้น้ำสีน้ำตาลแดง ใช้แช่แผลจากการคลอดบุตรให้สมานตัวเร็ว ไม่ติดเชื้อ ใบใช้แทนช้อนในการตักอาหารที่มีน้ำเช่นแกงได้สถาบันวิจัยวลัยรุกขเวช มหาวิทยาลัยมหาสารคาม. พรรณไม้พื้นบ้านอีสาน เล่ม 1. มหาสารคาม: มหาวิทยาลัยมหาสารคาม. 2544 หน้า 73 - 75
# แคสันติสุข
แคสันติสุข  เป็นไม้ยืนต้นในวงศ์ Bignoniaceae ใบประกอบแบบขนนก ดอกช่อ มีดอกย่อยจำนวนมาก โคนกลีบดอกรูประฆังสีขาวอมชมพู ปลายกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ  ออกดอกเดือนมกราคม – กุมภาพันธ์ พบครั้งแรกที่อำเภอภูเวียง จังหวัดขอนแก่น เมื่อ 16 กุมภาพันธ์ พ.ศ. 2474 โดยหมอคาร์ ชื่อสปีชีส์ตั้งเป็นเกียรติแก่ผู้ค้นพบ ส่วนชื่อสกุลตั้งเป็นเกียรติแก่ ศ.ดร. ธวัชชัย สันติสุข
# กาญจนิการ์
กาญจนิการ์  เป็นไม้ยืนต้นในวงศ์ Bignoniaceae ไม่ผลัดใบ ดอกช่อ มีดอกย่อยสีขาวจำนวนมาก โคนกลีบดอกเป็นหลอดเรียวยาว ขอบกลีบหยักเว้าและย่น ผลเป็นฝักรูปทรงกระบอก แห้งแล้วแตก เมล็ดแบนและมีปีกบาง ๆ ออกดอกเดือนธันวาคมถึงกุมภาพันธ์ และยังเป็นดอกไม้ประจำจังหวัดกาญจนบุรี ชื่อสปีชีส์ตั้งเป็นเกียรติแก่ Paget ผู้เก็บตัวอย่างครั้งแรกจากกรุงเทพมหานครเมื่อ พ.ศ. 2446 ส่วนชื่อสกุลตั้งเป็นเกียรติแก่ศาสตราจารย์ ดร. ธวัชชัย สันติสุข
# ค้อออสเตรเลีย
ค้อออสเตรเลีย  เป็นปาล์มต้นสูง ผอม สูงได้ถึง 25 เมตรBoland et al., pp.71-72. ใบสีเขียวเข้มออกที่ส่วนปลายของลำต้น ก้านใบยาว 2 เมตร ใบรูปร่างคล้ายพัด ดอกช่อ ดอกย่อยสีขาวครีม มักพบในที่ชื้นแฉะหรือตามขอบของป่าฝนใกล้ทะเล แพร่กระจายพันธุ์ในหลายรัฐของออสเตรเลีย ขยายพันธุ์ด้วยการเพาะเมล็ด
# มหาวิหารเอก
มหาวิหารเอก  คือมหาวิหารชั้นสูงสุดในคริสตจักรโรมันคาทอลิก ซึ่งมีอยู่ 4 แห่งคือ มหาวิหารนักบุญยอห์น ลาเตรัน มหาวิหารนักบุญเปาโลนอกกำแพง มหาวิหารซันตามาเรียมัจโจเร ในกรุงโรม ประเทศอิตาลี และมหาวิหารนักบุญเปโตรในนครรัฐวาติกัน

มหาวิหารใด ๆ นอกจาก 4 แห่งข้างต้นนี้ถือว่าเป็นมหาวิหารรอง For ancient basilicas, it is often refer to them as Immemorial basilicas

 รายนาม 
 อัครมหาวิหารนักบุญยอห์น ลาเตรัน มีชื่อเต็มว่าอัครมหาวิหารพระผู้ไถ่ นักบุญยอห์นแบปติสต์ และนักบุญยอห์นผู้นิพนธ์พระวรสาร ที่ลาเตรันArchbasilica Papale di San Giovanni in Laterano – Arcibasilica del SS.mo Salvatore e dei Santi Giovanni Battista ed Evangelista al Laterano - Cattedrale di Roma (Annuario Pontificio 2012, ISBN 978-88-209-8722-0, p. 1293). เป็นอาสนวิหารประจำตำแหน่งมุขนายกแห่งกรุงโรม (ปัจจุบันเรียกว่าพระสันตะปาปา) นับเป็นคริสต์ศาสนสถานแห่งเดียวที่ได้รับขนานนามว่าอัครมหาวิหาร
 มหาวิหารนักบุญเปโตร หรือมหาวิหารวาติกัน สร้างบนหลุมศพนักบุญซีโมนเปโตร พระสันตะปาปาพระองค์แรก
 มหาวิหารนักบุญเปาโลนอกกำแพง สร้างบนหลุมศพนักบุญเปาโลอัครทูต
 มหาวิหารซันตามาเรียมัจโจเร เป็นโบสถ์ที่ใหญ่ที่สุดในกรุงโรม สร้างขึ้นเพื่ออุทิศแด่พระนางมารีย์พรหมจารี

 มหาวิหารอัครบิดร/มหาวิหารสันตะปาปา 
มหาวิหารอัครบิดร (Patriarchal basilica) คือ มหาวิหารที่เป็นสัญลักษณ์ถึงเขตอัครบิดร 5 แห่งตามหลักเบญจาธิปไตยในการปกครองคริสตจักรในอดีต มหาวิหารอัครบิดรมี 5 แห่ง ได้แก่ มหาวิหารเอก 4 แห่ง และมหาวิหารนักบุญลอว์เรนซ์นอกกำแพง แต่ละมหาวิหารสื่อถึงเขตอัครบิดรดังนี้
 มหาวิหารนักบุญยอห์น ลาเตรัน หมายถึง เขตอัครบิดรโรม
 มหาวิหารนักบุญเปโตร หมายถึง เขตอัครบิดรคอนสแตนติโนเปิล
 มหาวิหารนักบุญเปาโลนอกกำแพง หมายถึง เขตอัครบิดรอะเล็กซานเดรีย
 มหาวิหารซันตามาเรียมัจโจเร หมายถึง เขตอัครบิดรแอนติออก
 มหาวิหารนักบุญลอว์เรนซ์นอกกำแพง หมายถึง เขตอัครบิดรเยรูซาเลม
ต่อมามีพระสันตะปาปาประกาศยกสถานะมหาวิหารอัครบดรขึ้นอีก 2 แห่งคือ
 มหาวิหารแม่พระแห่งปวงทูตสวรรค์ โดยสมเด็จพระสันตะปาปาปิอุสที่ 10 เมื่อวันที่ 11 เมษายน ค.ศ. 1909
 มหาวิหารนักบุญฟรังซิสแห่งอัสซีซี โดยสมเด็จพระสันตะปาปาเบเนดิกต์ที่ 16 
เมื่อสมเด็จพระสันตะปาปาเบเนดิกต์ที่ 16 ประกาศเลิกใช้ตำแหน่ง "อัครบิดรแห่งทิศตะวันตก" ตั้งแต่ปี ค.ศ. 2006 ทำให้มหาวิหารอัครบิดรทั้ง 7 แห่ง เปลี่ยนสถานะเป็นมหาวิหารสันตะปาปา (Papal basilica) จนปัจจุบันBasilicas (www.gcatholic.com)

 ระเบียงภาพ
# ชาญชัย ปทุมารักษ์
ชาญชัย ปทุมารักษ์ (11 เมษายน พ.ศ. 2479 – 6 เมษายน พ.ศ. 2555) อดีตรัฐมนตรีช่วยว่าการกระทรวงเกษตรและสหกรณ์ และอดีตสมาชิกสภาผู้แทนราษฎรจังหวัดนครปฐม 9 สมัย

 ประวัติ 
ชาญชัย ปทุมารักษ์ เกิดเมื่อวันที่ 11 เมษายน พ.ศ. 2479 เป็นบุตรของนายบุญ กับนางหมุยเฮียง ปทุมารักษ์ประวัติผู้สมัคร ส.ส. กรมการปกครอง สำเร็จการศึกษาปริญญาตรี ครุศาสตรบัณฑิต มหาวิทยาลัยราชภัฏนครปฐม ปริญญาโท ศิลปศาสตรมหาบัณฑิต (รัฐศาสตร์) มหาวิทยาลัยรามคำแหง  สมรสกับนางผจงจิตต์ ปทุมารักษ์ มีบุตร-ธิดา 4 คน

 งานการเมือง 
ชาญชัยเคยเป็นสมาชิกสภาจังหวัดนครปฐม ระหว่างปี 2518 ถึง 2526 ก่อนที่จะลงเลือกตั้งสมาชิกสภาผู้แทนราษฎรครั้งแรกใน พ.ศ. 2526 และได้รับเลือกติดต่อกันรวม 9 ครั้ง 

ต่อมาเขาถูกตัดสิทธิ์ทางการเมือง 5 ปี เนื่องจากเป็นกรรมการบริหารพรรคไทยรักไทยสั่งยุบพรรคไทยรักไทย ตัดสิทธิ์ กก.บริหารพรรค 111 คน  30 พฤษภาคม 2550

 สมาชิกสภาผู้แทนราษฎร 
ชาญชัย ปทุมารักษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 9 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครปฐม สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครปฐม สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครปฐม สังกัดพรรคไทยรักไทย

 ถึงแก่อนิจกรรม 
ชาญชัย ปทุมารักษ์ เสียชีวิตด้วยเนื่องจากไขกระดูกสร้างเม็ดเลือดผิดปกติ เมื่อวันที่ 6 เมษายน พ.ศ. 2555 สิริอายุรวม 75 ปี สมเด็จพระเทพรัตนราชสุดาฯ สยามบรมราชกุมารี ทรงปฏิบัติพระราชกรณียกิจในวันนี้ ดังนี้ มีพิธีพระราชทานเพลิงศพเมื่อวันที่ 16 กันยายน พ.ศ. 2555 ณ วัดมกุฏกษัตริยารามราชวรวิหาร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอน ๑๗ ข หน้า ๑, ๔ ธันวาคม ๒๕๓๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๑ ตอนที่ ๒๑ ข หน้า ๕, ๓ ธันวาคม ๒๕๓๗
รายนามผู้ได้รับพระราชทานเหรียญลูกเสือสดุดี ประจำปี ๒๕๒๓ จากเว็บไชต์ thaiscouts
# คริสตัลไฟเตอส์
คริสตัลไฟเตอส์  เป็นวงอัลเทอร์เนทีฟแดนซ์สัญชาติอังกฤษ/สเปน ก่อตั้งวงในแคว้นนาวาร์ ของสเปน ในปี ค.ศ. 2007 วงมีอัลบั้มเปิดตัวชื่อ Star of Love ออกวางขายเดือนตุลาคม ค.ศ. 2010 ในอังกฤษและสหรัฐอเมริกา ออกขายผ่านสังกัดแอตแลนติกเรเคิดส์ในเดือนเมษายน 2012 ผลงานอัลบั้มชุดที่ 2 ชื่อชุด Cave Rave ออกวางขายวันที่ 27 พฤษภาคม ค.ศ. 2013
# มหาวิหารรอง
มหาวิหารรอง  คือคริสต์ศาสนสถานสำคัญชนิดหนึ่งในคริสตจักรโรมันคาทอลิก มีสถานะต่ำกว่ามหาวิหารเอก โบสถ์คริสต์ใด ๆ จะได้รับสถานะเป็นมหาวิหารได้ก็ต่อเมื่อได้รับการประกาศอย่างเป็นทางการจากพระสันตะปาปา หรือเป็นสถานที่ที่ถูกขนานนามว่ามหาวิหารมาเนิ่นนานแล้วRobert F. McNamara, Minor Basilicas in the United States

คำว่า "บาซิลิกา" เดิมใช้หมายถึงอาคารที่มีสถาปัตยกรรมรูปแบบหนึ่งโดยเฉพาะ อาคารลักษณะนี้มักใช้เป็นอาสนวิหารประจำตำแหน่งของมุขนายก ทำให้ต่อมาบาซิลิกามักใช้หมายถึงมหาวิหาร

 สถิติ 
ตามสถิติที่รวบรวมเมื่อวันที่ 31 ธันวาคม ค.ศ. 2008 พบว่ามีมหาวิหารรองอยู่ทั้งสิ้น 1,584 แห่งทั่วโลก ส่วนใหญ่ตั้งอยู่ในทวีปยุโรป ในแต่ละประเทศมีจำนวนมหาวิหารดังนี้GCatholic.com: Basilicas in the World as of 2008.12.31

ในทวีปยุโรป
 ประเทศอิตาลี 537 แห่ง
 ประเทศฝรั่งเศส 168 แห่ง
 ประเทศโปแลนด์ 119 แห่ง
 ประเทศสเปน 105 แห่ง
 ประเทศเยอรมนี 73 แห่ง
 ประเทศออสเตรีย 30 แห่ง
 ประเทศเบลเยียม 27 แห่ง
 ประเทศฮังการี 15 แห่ง
 สาธารณรัฐเชค 15 แห่ง

 ประเทศสวิตเซอร์แลนด์ 12 แห่ง
 ประเทศเนเธอร์แลนด์ 22 แห่ง
 ประเทศสโลวาเกีย 9 แห่ง
 ประเทศมอลตา 8 แห่ง
 ประเทศโครเอเชีย 7 แห่ง
 ประเทศสโลวีเนีย 6 แห่ง
 ประเทศโปรตุเกส 6 แห่ง
 ประเทศลิทัวเนีย 5 แห่ง

ในทวีปอเมริกามีมหาวิหารดังนี้

 สหรัฐอเมริกา 69 แห่ง
 ประเทศบราซิล 55 แห่ง
 ประเทศอาร์เจนตินา 45 แห่ง
 ประเทศเม็กซิโก 28 แห่ง
 ประเทศโคลัมเบีย 26 แห่ง
 ประเทศแคนาดา  21 แห่ง

 ประเทศเวเนซุเอลา 15 แห่ง
 ประเทศเปรู 12 แห่ง
 ประเทศชิลี 9 แห่ง
 ประเทศโบลิเวีย 8 แห่ง
 ประเทศอุรุกวัย 5 แห่ง
 ประเทศเอลซัลวาดอร์ 4 แห่ง

ในทวีปเอเชีย
 ประเทศอินเดีย 19 แห่ง
 ประเทศฟิลิปปินส์ 12 แห่ง
 แผ่นดินศักดิ์สิทธิ์ 9 แห่ง
# กัมปาญอโล
กัมปาญอโล  เป็นบริษัทผู้ผลิตชิ้นส่วนจักรยานสัญชาติอิตาลี มีสำนักงานใหญ่อยู่ที่เมืองวีเซนซา แคว้นเวเนโต ก่อตั้งในปี ค.ศ. 1933 โดยตูลลีโอ กัมปาญอโล ที่เคยเป็นนักกีฬาจักรยานในช่วงทศวรรษ 1920 เขาเป็นหนึ่งในผู้พัฒนาระบบเปลี่ยนเกียร์แบบตีนผี (Derailleur gears) ในช่วงแรก และยังเป็นผู้พัฒนาระบบห้ามล้อแบบดิสก์รายแรกๆ ในรถจักรยานยนต์ และยังเป็นผู้พัฒนาชิ้นส่วนหลายชิ้นให้กับบริษัทรถยนต์สัญชาติอิตาลี  ทั้งอัลฟาโรมีโอ เฟอร์รารี ลัมบอร์กินี และมาเซราตี 

กัมปาญอโลมีชื่อเสียงอย่างมากในช่วงทศวรรษ 1970 ในฐานะผู้พัฒนาระบบขับเคลื่อนจักรยานที่มีน้ำหนักเบา ร่วมกับบริษัท คอลนาโก ให้เอดดี เมิกซ์ใช้ทำลายสถิติโลกจักรยานหนึ่งชั่วโมง ในปี ค.ศ. 1972

ผลิตภัณฑ์ของกัมปาญอโล มีชื่อเรียกสั้นๆ ว่า "กัมปี" (Campy)
# ราชวงศ์ศรีวังสา
ราชวงศ์ศรีวังสา คือราชวงศ์ที่ปกครองอาณาจักรปตานีตั้งแต่ประมาณ พ.ศ. 2000 จนถึง พ.ศ. 2231 มีพระประมุขพระองค์แรกคือรายาศรีวังสา ผู้ก่อตั้งอาณาจักรปาตานีและเป็นปฐมกษัตริย์แห่งปาตานี ราชวงศ์ศรีวังสาปกครองปาตานียาวนานกว่า 200 ปี จนกระทั่งสิ้นสุดในสมัยรายากูนิง เมื่อกองทัพกลันตันยกทัพตีเมืองปาตานีแตกในปี พ.ศ. 2231

รายพระนามผู้ปกครองปาตานีแห่งราชวงศ์ศรีวังสา
ลำดับ รายพระนามผู้ปกครองปาตานีแห่งราชวงศ์ศรีวังสา ครองราชย์ระยะเวลา รัชกาลที่ 1 สุลต่านอิสมาอิล ชาห์ พ.ศ. 2043 - พ.ศ. 2073 30 ปีรัชกาลที่ 2สุลต่านมูซัฟฟาร์ ชาห์พ.ศ. 2073 - พ.ศ. 210633 ปีรัชกาลที่ 3สุลต่านมันซูร์ ชาห์พ.ศ. 2106 - พ.ศ. 21159 ปีรัชกาลที่ 4สุลต่านปาเตะสยามพ.ศ. 2115 - พ.ศ. 21161 ปีรัชกาลที่ 5สุลต่านบะห์ดูร์ ชาห์พ.ศ. 2116 - พ.ศ. 212711 ปีรัชกาลที่ 6รายาฮีเยาพ.ศ. 2127 - พ.ศ. 215932 ปีรัชกาลที่ 7รายาบีรูพ.ศ. 2159 - พ.ศ. 21678 ปีรัชกาลที่ 8รายาอูงูพ.ศ. 2167 - พ.ศ. 217811 ปีรัชกาลที่ 9รายากูนิงพ.ศ. 2178 - พ.ศ. 223153 ปี

แผนผังราชวงศ์ศรีวังสา

ดูเพิ่ม
อาณาจักรปาตานี
รายาฮีเยา
รายาบีรู
# สกุลค้อ
สกุลค้อ หรือ Livistona เป็นสกุลในวงศ์ปาล์มที่มี 36 สปีชีส์ เป็นพืชพื้นเมืองในเอเชียตะวันออกเฉียงใต้ ออสเตรเลีย และจะงอยแอฟริกา ใบรูปพัดเป็นทรงกลม  พืชในสกุลนี้ใช้เป็นอาหารได้อะนาฮอว์  (L. rotundifolia) เป็นพืชประจำชาติอย่างไม่เป็นทางการของฟิลิปปินส์ ส่วนค้อ (L. speciosa)เป็นพืชประจำถิ่นในอำเภอเขาค้อ จังหวัดเพชรบูรณ์

สปีชีส์
Livistona alfredii F.Muell.
Livistona australis (R.Br.) Mart. - Cabbage-tree Palm
Livistona benthamii F.M.Bailey
Livistona brevifolia
Livistona carinensis (Chiov.) Dransf. & Uhl
Livistona chinensis (Jacq.) R.Br. ex Mart. - Chinese Fan Palm
Livistona chocolatina
Livistona concinna
Livistona decipiens Becc.
Livistona decora
Livistona drudei F.Muell. ex W.Watson
Livistona endauensis Dransf. & K.M.Wong
Livistona eastonii
Livistona exigua
Livistona fulva Rodd
Livistona halongensis
Livistona humilis R.Br.
Livistona inermis R.Br.
Livistona jenkinsiana Griff. 
Livistona lanuginosaLivistona lorophylla
Livistona mariae F.Muell. - Central Australian Fan Palm
Livistona merrillii Becc. 
Livistona muelleri F.M.Bailey
Livistona nasmophila
Livistona nitida  - Carnarvon Fan Palm
Livistona papuana
Livistona rigida
Livistona robinsoniana Becc.
Livistona saribus (Lour.) Merr. ex A. Chev.
Livistona speciosa  - Kho
Livistona surru
Livistona subglobosa
Livistona tahanensis Ridley
Livistona tonkinensis Magalon
Livistona tothur
Livistona victoriae
Livistona woodfordii Ridl.

เคยอยู่สกุลนี้
Pritchardia gaudichaudii (Mart.) H.Wendl. (as L. gaudichaudii Mart.)
Pritchardia martii (Gaudich.) H.Wendl. (as L. martii Gaudich.)
Saribus rotundifolius (Lam.) Mart. - Anáhaw (as L. rotundifolia)
# ชิมะโนะ
ชิมะโนะ (Shimano Inc.) เป็นบริษัทสัญชาติญี่ปุ่น ผู้ผลิตชิ้นส่วนจักรยาน อุปกรณ์ตกปลา และเรือพาย ก่อตั้งในปี ค.ศ. 1921 โดยโชะซะบุโระ ชิมะโนะ History of Shimano Inc. ที่เมืองซะไก จังหวัดโอซะกะ

ชิมะโนะเป็นผู้ผลิตอุปกรณ์จักรยานรายใหญ่ มีส่วนแบ่งการตลาดประมาณ 50% ของชิ้นส่วนระบบขับเคลื่อน ห้ามล้อ และวงล้อ มีโรงงานผลิตอยู่ที่เมืองคุนซาน ใกล้กับเซี่ยงไฮ้ ประเทศจีน  http://suzhou.made-in-china.com/info/kunshan.html รัฐยะโฮร์ ประเทศมาเลเซีย  และประเทศสิงคโปร์
# คูวาฮาระ
คูวาฮาระ  เป็นบริษัทผู้ผลิตจักรยานและชิ้นส่วนจักรยาน ก่อตั้งโดยเซ็นทาโระ คูวาฮาระKuwahara Bike Works History , Kuwhara International  ในปี ค.ศ. 1918 โดยเริ่มจากการเป็นธุรกิจในครอบครัว เป็นผู้ค้าส่งชิ้นส่วนจักรยานที่เมืองโอซากะ  History of Kuwahara Bikes , Feel BMX และส่งออกสินค้าไปยังรัสเซีย จีน และเอเชียตะวันออกเฉียงใต้ บริษัทเริ่มทำตลาดจักรยานในสหรัฐอเมริกาในช่วงทศวรรษ 1960 Kuwahara BMX Company "About" page 

คูวาฮาระมีชื่อเสียงจากจักรยานบีเอ็มเอ็กซ์ที่บริษัทร่วมพัฒนา ขึ้นในทศวรรษ 1970 มีวางจำหน่ายในอเมริกาเหนือ ยุโรป และออสเตรเลีย และเป็นที่จดจำจากความสำเร็จของภาพยนตร์ อี.ที. เพื่อนรัก ของสตีเวน สปีลเบิร์กในปี ค.ศ. 1982 ET Kuwahara ต่อมาบริษัทได้วางจำหน่ายจักรยานบีเอ็มเอ็กซ์ "รุ่น อี.ที." ที่ผลิตออกมาเป็นพิเศษในปี ค.ศ. 2002 เป็นส่วนหนึ่งของการฉลองครบรอบยี่สิบปีของภาพยนตร์

แบรนด์คูวาฮาระ ได้รับการยอมรับและความนิยมในระดับสากลเมื่อใช้โมเดลบีเอ็มเอ็กซ์ ใน E.T. นอกโลก หลังจากความสำเร็จของภาพยนตร์ คุวาฮาระเริ่มผลิตโมเดล "ET" สีแดงและสีขาวในราคาและคุณภาพสามระดับคูวาฮาระ ออกโมเดล ET อีกครั้งในปี 2002 ซึ่งเป็นส่วนหนึ่งของการครบรอบ  20 ปีของ ET และอีกครั้งในปี 2022 ซึ่งเป็นส่วนหนึ่งของการครบรอบ 40 ปีของภาพยนตร์เรื่องนี้ ในปี 2550 Tom Meighan นักร้องนำวงร็อค Kasabian ได้ซื้อจักรยานมือสองหน้าจอในราคา 10,000 ปอนด์
# ป้อมอาเมร์
ป้อมอาเมร์ (,) หรือ ป้อมอัมเบร์  ตั้งอยู่ที่เมืองอาเมร์ ชานเมืองชัยปุระ รัฐราชสถาน ประเทศอินเดีย ซึ่งเป็นเมืองเล็กๆที่มีขนาดเพียง  ห่างจากชัยปุระเป็นระยะทาง  ป้อมอาเมร์นั้นเป็นหนึ่งในสถานที่ท่องเที่ยวที่สำคัญที่สุดแห่งหนึ่งของชัยปุระ โดยที่ตั้งนั้นโดดเด่นอยู่บนผาหินเหนือทะเลสาบ สร้างโดยมหาราชา มาน สิงห์ที่ 1 ป้อมปราการแห่งนี้มีชื่อเสียงทางด้านสถาปัตยกรรมซึ่งผสมผสานกันระหว่างศิลปะฮินดูและศิลปะราชปุตอันเป็นเอกลักษณ์ สามารถมองเห็นได้จากระยะทางไกลเนื่องจากมีขนาดกำแพงปราการที่ใหญ่และแน่นหนา พร้อมประตูทางเข้าหลายแห่ง ถนนที่ปูด้วยหินหลายสาย ซึ่งเมื่ออยู่บนป้อมแล้วสามารถมองเห็นทะเลสาบเมาตาได้อย่างชัดเจนบริเวณด้านหน้า

ความสวยงามของบรรยากาศของป้อมอาเมร์นั้นซ่อนอยู่ภายในกำแพงเมืองที่แบ่งเป็นทั้งหมด 4 ชั้น (แต่ละชั้นคั่นด้วยทางเดินกว้าง) โดยภายในเป็นหมู่พระที่นั่งซึ่งสร้างจากหินทรายสีแดงและหินอ่อน หมู่พระที่นั่งภายในป้อมอาเมร์ประกอบด้วย ทิวันเนอาม (Diwan-E-Aam) หรือท้องพระโรง, ทิวันเนฆัส (Diwan-e-Khas) หรือท้องพระโรงส่วนพระองค์, ศีษมหัล (Shish Mahal) พระตำหนักซึ่งเป็นห้องทรงประดับกระจกสำหรับมหาราช และ ชยมนเทียร (Jai Mandir) ซึ่งเป็นตำหนักอยู่บนชั้นสอง, อารามบาฆ (Aram Bagh) ซึ่งเป็นสวนสวยจัดเป็นรูปดาวแฉกแบบโมกุลคั่นกลางระหว่างอาคาร และ สุชนิวาส (Sukh Niwas) ซึ่งเป็นพระตำหนักที่ใช้การปรับอากาศภายในพระตำหนักให้เย็นลงด้วยการทำให้ลมเป่าผ่านรางน้ำตกที่มีอยู่โดยรอบภายในพระตำหนัก ทำให้ภายในตำหนักนี้มีอากาศเย็นอยู่เสมอ จากลักษณะโดยรวมอันสวยงามของบริเวณภายในป้อม จึงนิยมเรียกป้อมแห่งนี้อีกอย่างหนึ่งว่า "พระราชวังอาเมร์" พระราชวังในป้อมอาเมร์นี้เคยเป็นที่ประทับของราชปุต มหาราชา และพระราชวงศ์ของอาเมร์ในอดีต นอกจากนี้บริเวณประตูทางเข้าพระราชวังใกล้กับประตูคเณศ เป็นที่ตั้งของมนเทียรศิลามาตาเทวีซึ่งภายในมีศาลบูชาพระแม่ทุรคา ซึ่งเป็นเทพเจ้าแห่งสงคราม ซึ่งมหาราชา มาน สิงห์ทรงเคารพบูชาอย่างสูง เนื่องจากพระองค์ได้ทรงพระสุบินถึงพระแม่ทุรคาทูลให้ทราบว่าพระองค์จะชนะสงครามกับมหาราชาแห่งเบงกอลในปีค.ศ. 1604

ป้อมอาเมร์ และป้อมชยครห์ ทั้งสองนั้นตั้งอยู่บนเขาจีลกาตีละ (Cheel ka Teela) อันเป็นส่วนหนึ่งของเทือกเขาอะราวัลลี ทั้งสองป้อมนี้ถือว่าเป็นสถานที่เดียวกัน เนื่องจากสามารถเดินทางหากันได้โดยทางเชื่อมใต้ดิน ซึ่งใช้เป็นทางหลบหนีสำหรับเชื้อพระวงศ์ในกรณีที่ป้อมอาเมร์นั้นถูกยึดครอง

จากสถิติปีค.ศ. 2007 จำนวนนักท่องเที่ยวที่มาเยี่ยมชมป้อมอาเมร์มีจำนวนถึง 5,000 คนต่อวัน และ 1.4 ล้านคนต่อปี

ระเบียงภาพ
# ตุลลีโอ กัมปัญโญโล
เจนตุลลีโอ กัมปัญโญโล (26 สิงหาคม ค.ศ. 1901 - 3 กุมภาพันธ์ ค.ศ. 1983) เป็นนักจักรยานและนักประดิษฐ์ชาวอิตาลี ผู้ก่อตั้งบริษัทกัมปัญโญโล ผู้ผลิตชิ้นส่วนจักรยานชั้นนำของโลก ซึ่งได้ชื่อว่าเป็นผลิตภัณฑ์ไฮเอนด์สำหรับใช้ในการแข่งขันระดับนานาชาติ  เขาเป็นผู้ออกแบบและจดสิทธิบัตรแกนล้อจักรยานแบบปลดเร็ว (quick release skewer) ในปี ค.ศ. 1930 ซึ่งยังคงใช้กันอยู่จนถึงทุกวันนี้

ตุลลีโอเกิดที่เมืองวีเชนซา แคว้นเวเนโต เริ่มเป็นนักแข่งขันจักรยานสมัครเล่นตั้งแต่อายุ 21 ปี และชนะการแข่งขันหลายรายการ โดยในการแข่งขันครั้งหนึ่งเมื่อวันที่ 11 พฤศจิกายน ค.ศ. 1927 เขาเกือบเป็นผู้ชนะเลิศแต่ต้องพ่ายไปเนื่องจากยางล้อแบนบนเส้นทางระหว่างช่องเขาในจังหวัดเบลลูโน และไม่สามารถถอดล้อเพื่อเปลี่ยนยางได้ จากเหตุการณ์นี้ทำให้เขาคิดออกแบบดุมล้อที่สามารถถอดประกอบได้ด้วยมือเปล่า ไม่ต้องใช้เครื่องมือใด ๆ  และวางจำหน่ายเป็นสินค้าชิ้นแรกของกัมปัญโญโล ในปี ค.ศ. 1933

ตุลลีโอยังเป็นผู้พัฒนาล้อรถยนต์แมกนีเซียมอัลลอยในปี ค.ศ. 1961 ให้กับผู้ผลิตรถยนต์ชั้นนำของอิตาลี ทั้งอัลฟาโรมีโอ เฟอร์รารี ลัมโบร์กีนี และมาเซราตี
# SRAM Corporation
SRAM Corporation (อ่านว่า สแรม) เป็นบริษัทผู้ผลิตชิ้นส่วนจักรยานสัญชาติอเมริกัน ก่อตั้งในปี 1987 ที่เมืองชิคาโก สหรัฐอเมริกา  เป็นผู้ผลิตระบบขับเคลื่อนจักรยานรายใหญ่อันดับสอง รองจาก ชิมะโนะ

ชื่อบริษัท SRAM เขียนด้วยตัวอักษรตัวใหญ่ทั้งหมด มาจากชื่อย่อของสามผู้ก่อตั้งบริษัท คือ Scott, Ray และ Sam (คือชื่อหน้าของ Scott King  ชื่อกลางของ Stan Ray Day และ อักษรจากชื่อ Sam Harwell Patterson) http://issuu.com/sram/docs/sram25th (หน้า 5) ทั้งสามคนร่วมกันออกแบบผลิตภัณฑ์ชิ้นแรกของบริษัท เป็นระบบเปลี่ยนเกียร์แบบใช้ข้อมือบิด (Grip Shift หรือ Twist Shift) ที่วางจำหน่ายในปี ค.ศ. 1987  ชื่อบริษัทมักถูกออกเสียงผิดเป็น "เอส-แรม" (มาจากเสียงอ่าน Static Random Access Memory (SRAM) ที่มีตัวย่อเหมือนกัน) หรือ "ชแรม"
# ธำรงค์ ไทยมงคล
ธำรงค์ ไทยมงคล (เกิด 24 มิถุนายน พ.ศ. 2494) อดีตรองประธานสภาผู้แทนราษฎร ในสภาผู้แทนราษฎรไทย ชุดที่ 19 และอดีตสมาชิกสภาผู้แทนราษฎรจังหวัดอุบลราชธานี

 ประวัติ 
ธำรงค์ ไทยมงคล เกิดเมื่อวันที่ 24 มิถุนายน พ.ศ. 2494 สำเร็จการศึกษาระดับปริญญาตรีสาขานิติศาสตร์ จากมหาวิทยาลัยธรรมศาสตร์ จบเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา และนิติศาสตรมหาบัณฑิต จากมหาวิทยาลัยนิวยอร์ก ประเทศสหรัฐอเมริกาประวัติผู้สมัคร ส.ส.กรมการปกครอง

 การทำงาน 
ธำรงค์ ไทยมงคล ประกอบอาชีพทนายความ และได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคกิจสังคม และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งในเขตเลือกตั้งที่ 4 จังหวัดอุบลราชธานี แต่แพ้ให้กับนายสุพล ฟองงาม จากพรรคไทยรักไทย

ธำรงค์ ไทยมงคล ได้รับแต่งตั้งเป็นเลขานุการรองประธานสภาผู้แทนราษฎร คนที่ 2 (นายเชาวน์วัศ สุดลาภา) ประกาศสภาผู้แทนราษฎร เรื่อง แต่งตั้งข้าราชการรัฐบาลฝ่ายการเมือง (1 นายนิยม คำแหง 2 นายำรงค์ ไทยมงคล) เป็นรองโฆษกประจำสำนักนายกรัฐมนตรีคำสั่งสำนักนายกรัฐมนตรี ที่ 218/2535 เรื่อง แต่งตั้งข้าราชการการเมือง (1นายมนตรี ด่านไพบูลย์ 2 นางสุดารัตน์ เกยุราพันธ์ 3 นายธำรงค์ ไทยมงคล] ในรัฐบาลนายชวน หลีกภัย ระหว่างปี พ.ศ. 2535 ถึงปี พ.ศ. 2536 ต่อมาเขาได้รับแต่งตั้งเป็นรองประธานสภาผู้แทนราษฎร ในปี พ.ศ. 2539พระบรมราชโองการ ประกาศ แต่งตั้งรองประธานสภาผู้แทนราษฎร (นายธำรงค์ ไทยมงคล)

ธำรงค์ ไทยมงคล มีบทบาทในการสนับสนุนมหาวิทยาลัยราชภัฏอุบลราชธานี โดยการแปรญัตติงบประมาณในการก่อสร้างของมหาวิทยาลัย ในปี พ.ศ. 2540

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๓ ตอนที่ ๒๒ ข หน้า ๑๕, ๔ ธันวาคม ๒๕๓๙
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๒ ตอนที่ ๑๗ ข หน้า ๖, ๔ ธันวาคม ๒๕๓๘